钦定古今图书集成/明伦汇编/氏族典/第565卷 > 《凌迪知万姓统谱》 > 樗里疾
## 钦定古今图书集成/明伦汇编/氏族典/第565卷 > 《凌迪知万姓统谱》 > 樗里疾

按《史记樗里子传》：“樗里子者，名疾，秦惠王之弟也，与
惠王异母。樗里子滑稽多智，秦人号曰智囊。秦惠王
八年，爵樗里子右，更使将而伐曲沃，尽出其人，取其
城地入秦。二十五年，使樗里子伐赵，掳赵将军庄豹，
拔蔺。明年，助魏章攻楚，败楚将屈丐，取汉中地。秦封
樗里子号为严君。秦惠王卒，太子武王立，以樗里子”
甘茂为左右丞相。秦武王卒，昭王立，樗里子又益尊
重。昭王七年，樗里子卒，葬于渭南章台之东，曰：“后百
岁，是当有天子之宫夹我墓。”樗里子疾，室在于昭王
庙西渭南阴乡樗里，故俗谓之樗里子。至汉兴，长乐
宫在其东，未央宫在其西，武库正直其墓。秦人谚曰：
“力则任鄙，智则樗里。”

郑樵《通志》。